ഭൂനിരപ്പില്നിന്ന് 828 മീറ്റര് ഉയരത്തില് ബുര്ജ് ഖലീഫയുടെ ഏറ്റവും മുകളിലായി നിക്കോള് ലോകത്തെ ഏറ്റവും ഉയരത്തില് ചിത്രീകരിച്ച പരസ്യം എമിറേറ്റ്സ് എയര്ലൈന്സിന്റെ എയര് ഹോസ്റ്റസ് ബുര്ജ് ഖലീഫയുടെ മുകളില് കയറിയപ്പോള് ചരിത്രം വഴിമാറുന്നത് ഇങ്ങനെ. ദുബായ്: ബുര്ജ് ഖലീഫയുടെ മുകളില് എമിറേറ്റ്സ് എയര്ലൈന്സിന്റെ എയര് ഹോസ്റ്റസ് നില്ക്കുന്ന ഏറ്റവും പുതിയ പരസ്യം ശ്രദ്ധേയമായി തീര്ന്നിരിക്കുന്നു. എഡിറ്റിങ്ങിലെ സാങ്കേതികത്വത്തില് നിര്മിച്ചതല്ലെന്ന് വ്യക്തമായതോടെ സാമൂഹിക മാധ്യമങ്ങളില് വൈറലായി. അതിസാഹസികത നിറഞ്ഞ പരസ്യത്തിന്റെ പിന്നാമ്ബുറ ഷൂട്ടിങ് രംഗങ്ങളാണ് സാമൂഹികമാധ്യമങ്ങളില് നിറഞ്ഞിരിക്കുന്നത്. യു.എ.ഇ. യെ യു.കെ.യുടെ റെഡ് ലിസ്റ്റില്നിന്ന് മാറ്റിയതിനെ സ്വാഗതം ചെയ്തുകൊണ്ട് എമിറേറ്റ്സ് എയര്ലൈന്സ് ഒരുക്കിയ പരസ്യമാണ് ആഗോളശ്രദ്ധ പിടിച്ചുപറ്റിയത്. ബുര്ജ് ഖലീഫയുടെ മുകളില് എയര്ലൈന്സ് യൂണിഫോം അണിഞ്ഞുനില്ക്കുന്ന എയര് ഹോസ്റ്റസ്, പ്രൊഫഷണല് സ്കൈ ഡൈവിങ് ഇന്സ്ട്രക്ടര് നിക്കോള് സ്മിത്ത് ലെഡ്വിക് ആയിരുന്നു. ഭൂനിരപ്പില്നിന്ന് 828 മീറ്റര് ഉയരത്തില് ബുര്ജ് ഖലീഫയുടെ ഏറ്റവും മുകളിലാണ് നിക്കോള് നിന്നത്. ഒന്നര മീറ്റര് മാത്രം വിസ്തൃതിയുള്ള തട്ടില്നിന്ന നിക്കോളിന്റെ പിറകില് സുരക്ഷയ്ക്കുള്ള കൊളുത്തുകള് ഇട്ടിരുന്നു. ലോകത്തു ഏറ്റവും ഉയരത്തില് ചിത്രീകരിച്ച പരസ്യമായി ഇതോടെ പരസ്യ മേഖലയില് ഇത് ഇടം പിടിച്ചു.